钦定古今图书集成/历象汇编/庶征典/第060卷 > 《观象玩占》 > 《十干十二支大风占》
## 钦定古今图书集成/历象汇编/庶征典/第060卷 > 《观象玩占》 > 《十干十二支大风占》

巫咸曰：“诸甲日大风，丙丁日必雨，不则海中兵起；
乙日大风，粟贵，边裔内侵。”

丙日，大风，有猝兵来围城。

丁日，大风，人畜俱疫，有旱，有丧。

戊己日，大风，土工兴，食物贵，又曰“邑迁。”

庚辛日大风，虫生，人病，宜急防边兵起。

壬癸日，大风，兵起水中，一曰：《北卤侵》。

子日，大风，兵起水中。

丑日大风，粟猝贵。一曰：“子丑”为得贤臣，决冤狱。
寅日大风，黄气四塞，有水灾，又曰火灾。

卯日，大风黄雾，蝗虫起。又曰：“寅卯盗贼兵起。”

辰日，大风，人民移堡居集。又曰“大将出行。”

巳日大风，蓬勃，大旱。又巳酉为“恩宥。”

午日大风，暴贼攻劫，谷贵；又曰“人民流散。”又亥子为
阴谋干上，边事急；未日大风，百果不实，水灾；又曰日无光，土工大作。
申日大风，兵起，金铁米猝贵，又曰“盗攻。”

酉日大风，大水灾。

戌日，大风，边兵大起，又曰“尘雾。”

亥日，大风，兵贼相攻，人民哭泣。

以上不论五音六情，但“风起鸣条”以上，叫怒蓬勃，扬
沙走石，折木发屋，吹尘涨天，日色昏沈，天气寒惨，则
依此占。仍以久暂言其大小，若三日内有雨则解。